Теодор Траянов
Далечно ехо

chitanka.info

Замират тихи стъпки

далечно ехо

разлива се, подхващат

листата вопли, вместо песен,

но где съм слушал,

насъне ли,

тоз тих напев предсмъртен,

от тайни вопъл глух откъртен?

И силуетите на тъмни вейки

откройват се в обагрен вир,

трепери женско тяло

в свободна нагота,

ах, кой ли ще разтръгне

тез тъмни клони?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.